2016. gada 22. martā Noteikumi Nr. 169

Rīgā (prot. Nr. 14  24. §)

**Grozījums Ministru kabineta 2010. gada 10. augusta noteikumos Nr. 766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu"**

Izdoti saskaņā ar Eiropas Savienības

struktūrfondu un Kohēzijas fonda vadības likuma 18. panta 10. punktu

Izdarīt Ministru kabineta 2010. gada 10. augusta noteikumos Nr. 766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu" (Latvijas Vēstnesis, 2010, 135. nr.; 2011, 204. nr.; 2012, 22., 156. nr.; 2013, 11., 36., 88., 175., 214. nr.; 2014, 107. nr.; 2015, 23. nr.) grozījumu un papildināt noteikumus ar 67. un 68. punktu šādā redakcijā:

"67. Šo noteikumu 9.12. apakšpunktā minētā prasība nav attiecināma uz šo noteikumu 1.4 pielikuma 8. punktā minēto projektu, kuram sadarbības iestāde noslēguma maksājuma pieprasījumu apstiprina, pirms ir veikta pārbaude projekta īstenošanas vietā, lai novērtētu projekta rezultātu funkcionalitāti un to atbilstību projekta iesniegumam.

68. Finansējuma saņēmējs šo noteikumu 1.4 pielikuma 8. punktā minētajam projektam ne vēlāk kā līdz 2016. gada 1. decembrim nodrošina funkcionalitātes sasniegšanu un uzaicina atbildīgo iestādi veikt pārbaudi projekta īstenošanas vietā, lai novērtētu projekta rezultātu funkcionalitāti un to atbilstību projekta iesniegumam. Atbildīgā iestāde pārbaudi projekta īstenošanas vietā veic ne vēlāk kā līdz 2016. gada 30. decembrim."

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards